Halli Hallo alli mitenand usem schoene, chuele schwizerland    Wieder es guets wiili isch es her sit mim letschte brichtli u drum wieder hoechsti isebahn fuer e wiiteri folg vo: Sampions on tour...  Zersch aber mal ganz gschwind e grossi grossi Entschuldigung, a alli die wo no gar nie es mail becho haend will ichs noed i mim mailvertailer drinne gha han. Jetzt soet das aber klappe u i hoffe ha niemerd vergaesse. Falls das ebe serste mail isch wo du vo mir bechunsch u gaern die vorherige wuersch go nalsaese, chasch das ganz eifach uf www.dlimelizeps.ch mache, wo alli Brichtli ufgschalte sind. Maersi hueni no a daere stell!!!    Also guet...ich bin letscht mal i de mitti vo Austraulie gsii, gnauergseit bim Uluru (Ayers Rock), zmizt i de Wuesti. Ich han guet zweiehalb Wuche Ferie gmacht bi minae cousins, han sogar zwei drue taeg mit em cousin zaemae gschaffed, aber im allgemeine eifach slaebe det usse gnosse. Die groeste atraktione sind natuerlich die zwei rote baerge zmitzt  i de Wuesti. Waen mer vom Ayers Rock Resort zum Uluru uselueget (ca 20km) gseht er so munzig us wie uf allne fotene. Fahrt mer daenn aber schliesslich uf en zu, wird er groesser und groesser u irgendwaenn haesch daenn eifach nuno ae riiisigi roti wand vor der. Amene ruige Tag hani daenn au mini Bei under d'aerm gnoh u bi i guet 2 1/2 h um dae siech umezottlet. Isch wunder schoen ruig, u praktisch kaenn maensch wo der ueber de waeg lauft, fantastisch. Und immer wieder entecksch neui sache i dere steile aber  immer abgrundete felswand. Ich ha daenkt das isch wuekli einzigartig, was es au isch. Doch daenn bini a mim letschte Tag ganz frueh ufgstande, bin i de mitti vo dem resort uf en chline Huegel ufe, zaeme mit de zwei fruendinne vo mine cousins, dae sunneufgang go ahluege. Nach dem si daenn da gsi isch, haen mer ois ufgmacht richtig "The Olgas". Das isch ebefalls e baergchetti, guet 40 km entfaernt vom Resort, aber eifach veil viel groesser. Skomische isch, dass die praktisch niemert kaennt. Ufjedefall bini  mit dae Jenni(dae fruendin fom sebi) dae 3 Stunde MArsch dur en ganz chline Teil vo dere grosse steimasse go ablaufe. Das isch ebefalls ganz, ganz en schoene spaziergang gsi. Abgseh vo dae Voegel und de sustige fiicher und Pflanze, isch es eifach ganz stille und gmuetlich gsi.  Viel anders gits vo dere Ziit eigentlich gar noed zverzelle, will mer hald eifach noed wuekli viel anders chan mache. All die luet wo dete schaffed, sind entweder am schaffe oder hald ebe i eim vo de zwei pups am suufe, pool oder  dart speile. Ae schoens gmuetlichs laebae, aber ebe, wuer saeg waenn zlang det usse bisch wirsch automatisch zum alkoholiker:) Drum bini daenn befors bi mir sowit gsi isch wiiter zoge.    Zwei Kollegine vo mine cousins sind glueklicherwiis grad faertig gsi mit ihrere ziit det use und haend mer ahbotae, mit ine uf cairns mit use zfahre. Muess saege, das sind zwei ganz wizigi fraue gsi. eini schlimmer als die ander. D'Melissa und d'amiee haend jetzt eifach jede choene under de Tisch sufe,  andersch!!! Saelbstvertueterli hani das ahgebot dankend ahgno, u mir haend eus zdritte, im gliche auto wie ni scho 400km drine gfahre bi, die guet 2000 km in ahgriff gno. Heieiei, das isch en roadtrip gsi! Am erste TAg sind mer vo Alice Springs losgfahre uf dae strass richtig Darwin ufe, wo daenn nach guet 600km, bi three ways, mal dabzwigig chunt richtig ostkueste. Uebernachtet wird uf sogenannte caravan-Parks, wo dis Wohnmobil oder zaelt chasch anestelle, oder waenn das noed haesch der ae kabine mietisch fuer e  nacht. I daene guet drue taeg wo mer brucht haend bis mer aendlich dkueste erreicht haend, isch noed wahnsinnig viel passiert. Aber ich hans wahnsinig gnosse. Eifach dur die unglaublich grossi wiiti fahre, wo zum teil eifach nuet isch usser gras, vereinzelt mal en baum u viellicht irgendwaenn mal wieder aes tier. Wunderschoen!!! Eifach mal nuet usser Natur. Wo mer daenn schliesslich dkueste bi Townsville erreicht haend, isch serschte gsi fuer die zwei, smeer zfinde und wieder mal tuef dureschnufe. Am noechste  tag haend mer no s'chlinste stuekli uf eus gno, 350km nach cairns. Allerdings haend mer en zwuesche halt ihgleit bi de missen beach. und ihr hetet das soelle gse wie sich die zwei fraue gfreut haend. wie zwei chlini chind. Schnaell hand mer eus i eusi Badsache gschwunge und haend eus i dwaelle gstuertzt. Au fuer mich isch das sehr speziell gsi. Ich bin zum zweitemal i mim Laebe im meer go schwadere. Au waenn mit eme sehr mulmige gfuel! Aber sisch wuekli erfrueschend und sehr ahgnaem gsi.    Schliesslich sind mer Am Ziel daenn ahcho. Und die haend mich ueberal mitgschleikt. Go schoppe, zum kaeffele...sisch wuekli ganz luschtig gsi. NAch dere lange reis haend mer daenkt, mir haend ois oeppis guets verdient und haend fuer dae noechst tag ae faehri buechet nach fizroy island. Und das isch wahnsinnig schoen gsi. Mir haend uf dere Insle Schnorchelzuegs choene miete und oies i dene klaare gwaesser triibe lah und die wunderschoen unterwasserwaelt vom great barrier reef gnuesse. Abgseh vo mene Sunnebrand  isch dae tag eine vo dae ufregenschte taeg ueberhaupt gsi. Wunderschoeni Natur und susch eifach sunnetanke und sunnetanke.  NAch oisem erholigstag haet daenn dae ernscht vom laebae wieder ahgfange. mir oder besser gseit die zwei girls haend sisch if dsocke gmacht zum es billigs auti fuer mich zfinde. In Cairns obe sind mer erfolglos gsi. alli haendler haend eifach immer meh als $3000 wele. das het mis budget eiduetig gspraengt, was eus derzue bracht haet, die 350km zrug nach Townsville zfahre und oises  glueck det une zversueche. und tatsaechlich, sich noed zwei taeg gange bis mer en haendler gfunde haend wo so schrottchiste bi sich im garte stah gha haet. $1500 Dollar isch aso wuekli kaenn schlaechte priis fuer es auto wo no fahrt u faengs 220000 km uf em tacho haet, oder? Muess eu ganz ehrlich gseit saege, han kein blasse schimmer vo autos gha. han noed gwuesst wos oel isch, s'wasser und alle anderi gugus-seich. Egal, 1500 $ das liit durchus drin, es fahrt und das isch ja dhauptsach:)  Und sit em 17.  November bin ich also da stolzi Bsitzer vo mene Mitsubischi Colt, Es isch e Sie mit name Schmubi(tsii) und isch 20 Jaehrig:)) Toent guet oder...    SIt do sind mir zwei also uf dae Road. Ich han dae Mel und dae Amiee dae rugge kehrt u bi eleigae los duesset, zum die gross wiiti und die gross einsamkeit in australie zfinde. Und ihr glaubets noed, aber es isch wunderschoen. Eifach mal so fuer mich zsii. Jedae TAg bini uf dae suechi nach eme schoiene Platzli. und finde immer wieder neus, sache wo  nich no nie im laebe gseh han. Kilometer langi sandstraend wo kei maenscheseel isch. Jede Morge lueg isch uf mini charte, lise vilicht chli i mim reisefuerer, was i dere umgaebig so lauft u fahre daenn, nachdem ich mis auto han choene starte los. det ane wos mi daen hald grad ane verschlat.  A daere stell no gschwind oeppis fuer all mini Autofreaks (Döniseli vom kueni:) Villicht choend ihr mir wiiterhaelfae. Mis Schmubi brucht jede Morge ca 5-10min bis si mal fahrt. ich muess immer befohr i starte mit em  gaspedal benzin fuere puempele u das minutelang. sisch ueberhaupt noed schlimm oder so, da ich ja ziit han aber falls mer da daegaege oeppis choent mache, loends mi wuesse. Bi scho en halbe auto mech,noedwuekli aber egal. Abgseh vo daem, chloepfts amigs u tuet und macht, aber nachdems daenn emal fahrt, isch alles super und si bringt mi immer vo A nach B und vo B nach C....  Ja si verarscht mi amigs scho es bizeli. Wo ni z.B. gester uf Brisbane inegfahre bi, haet si irgendwaenn mal schnaell dae  Motorabgstellt zum verschnufe u das zmitzt uf de strass.zzzzzz. Aber ich han si gaern, si isch es guets und treus meitli.  Ah ja und sit guet 5 TAeg sind mer z'dritte! Wo ni bi dae Rainbow Beach i mene Backpacker Pfuset han zum mini sache uflade (IPod, Kamera,Mobile) hani anschinend es Paar Coronas trunke u nach es paarne haets en grosse huet gaeh:) Und sit do, haet dae Sombrelino uf mim Bihfahrer sitzt Platz gno. Und i muess saege mir haend wuekli ae glatti Ziit mitenand:)))    JA, so isch das hald  ebe da in australie. No ae anderi u letschti gschicht wo nich eu no gschwind wt verzelle, haet sich ganz am ahfang wo ni lohsgfahre bi, i de noechi vo Bowen abgspielt. Sich glaub die zweit oder dritt nacht i mim auto gsi. Langsam isch es geg die saechsi zue gange u das heisst, dsunne gaht under und am 7ni isch es stock finster. ich han mich also uf dsuechi gmacht en schlafplatz zfinde. Shaet aber noed wahnsinnig viel moeglichkeite gha zum mis auto neumed abzstelle. Drum han ich daenkt, guet daenn fahrsch  doch eifach mal so richtig oste, zum meer, det wird sich sicher oeppis finde lah! Bi also gfahre und gfahre, Zuckerrohrfaelder links und raechst sowiit haesch choene luege. nach guet ere halbstund fahrt dur die faelder han i daenkt, ja guet da wird jetzt sicher niemert stoere waenn ich da irgendwo am rand vo somene Faeldwaeg mis autoeli abstellä. Das hani gmacht u mis Bett schoen grichtet und mich is bett gleit. die erste zwei stunde sind wunderschoen gsi. ruig, niemerd um mich ume, eifach toll. Bis ufzmal  plötzlich aen schiiwaerfer mich blaendet haet. Ok, halb so tragisch, bini hald glich noed ganz elei. dae isch noecher cho und haet promt ahghalte. Ich kurble dschiibe abe u saeg fruendlich guete abig, da brüllt e stimm zrugg:"What are you doing here? Get out, fuck off, piss off, get out, now....) CHli perplex bini dete glaege , hans zersch gar noed realisiert was lauft, schleunigst bini i de Boxer-Shorts vors stuerad ghocked und han probiert mis schmubi zstarte:)) Genau, guet 5 minute isch es gange bis is zum  laufe bracht han und was gisch was haesch us dem faeld daerfohgflitzt bi....    Ja das isch eini vo de erschtae naecht gsi unglaublich...aber ich han sgfuehl eu gheiet jetzt daenn dauge usem chopf, drum machi da wieder mal aen stopp u saege tschüsdibüs bis zum noechstemal.    Hebed ae gueti advaentsziit und eu saelber sorg    Euae mutsampionsmutchampionsleague und sini schmubi und sombrelino    Kusdibus und tschuess